Валерый Анатольевіч Брылёў

Валерый Анатольевіч Брылёў (, ) — беларускі архітэктар і дыпламат.

 Біяграфія 
Нарадзіўся 24 ліпеня 1959 года ў Гомелі.

Скончыў архітэктурны факультэт Беларускага політэхнічнага інстытута і факультэт замежных моў (для спецыялістаў, якія ад’язджаюць за мяжу) Мінскага дзяржаўнага педагагічнага інстытута замежных моў.

Дзесяць гадоў працаваў вядучым архітэктарам у інстытуце «Белдзяржпраект». Аўтар шэрагу праектаў будынкаў, пабудаваных у Беларусі і за мяжой. Член саюза архітэктараў СССР, Беларусі.

У пачатку 1990-х працаваў лектарам Дома Савецкай культуры ў СФРЮ. З 1992 года працуе ў сістэме МЗС Беларусі. Працаваў на дыпламатычных пасадах у Літве, Балгарыі і Югаславіі.

З 1996 па 2001 год — Часовы Павераны ў справах Рэспублікі Беларусь у СРЮ, Надзвычайны і Паўнамоцны Пасол у Саюзнай Рэспубліцы Югаславія.

З 2001 па 2006 год — Начальнік упраўлення двухбаковых адносін з краінамі СНД МЗС Беларусі.

З жніўня 2006 года па студзень 2010 года — Надзвычайны і Паўнамоцны Пасол Рэспублікі Беларусь у Кыргызскай Рэспубліцы.

Са студзеня 2010 года па 28 лютага 2013 годаУказ Президента Республики Беларусь от 28 февраля 2013 года № 92 «Об освобождении от должности В.А.Брылева» працаваў Надзвычайным і Паўнамоцным Паслом Рэспублікі Беларусь у Рэспубліцы Казахстан.

28 лютага 2013 года прызначаны памочнікам Прэзідэнта Рэспублікі БеларусьЛукашенко назначил Брылева, Домотенко и Лиса помощниками Президента Беларуси.

27 красавіка 2017 года прызначаны Надзвычайным і Паўнамоцным Паслом Беларусі ў Сербіі, а таксама ў Чарнагорыі і Македоніі па сумяшчальніцтвеБелта. Валерый Брылёў назначаны паслом Беларусі ў Сербіі, Чарнагорыі і Македоніі. Звольнены з гэтай пасады 20 лістапада 2023 годаУказ Президента Республики Беларусь от 20 ноября 2023 г. №358 «О В. А. Брылеве».

Валодае сербахарвацкай, балгарскай і англійскай мовамі.

Катэгорыя:Дыпламаты Беларусі
Катэгорыя:Архітэктары Беларусі
Катэгорыя:Паслы Беларусі ў Кыргызстане
Катэгорыя:Паслы Беларусі ў Казахстане
Катэгорыя:Памочнікі Прэзідэнта Беларусі
Катэгорыя:Паслы Беларусі ў Югаславіі
Катэгорыя:Члены Саюза архітэктараў СССР
Катэгорыя:Члены Беларускага саюза архітэктараў
Катэгорыя:Паслы Беларусі ў Сербіі
Катэгорыя:Паслы Беларусі ў Чарнагорыі
Катэгорыя:Паслы Беларусі ў Паўночнай Македоніі